บางกอกแอร์เวย์เสนอตัวบริหารสนามบินภูมิภาค
บางกอกแอร์เวย์เสนอตัวบริหารสนามบินภูมิภาคโดยรัฐควบคุมค่าบริการ&nbsp; ด้านคมนาคมเตรียมศึกษาแนวโน้มความเป็นไปได้
5 ก.พ. 2553

บางกอกแอร์เวย์เสนอตัวบริหารสนามบินภูมิภาคโดยรัฐควบคุมค่าบริการ  ด้านคมนาคมเตรียมศึกษาแนวโน้มความเป็นไปได้
นายสุพจน์ ทรัพย์ล้อม ปลัดกระทรวงคมนาคม กล่าวภายหลังการประชุมเพื่อหาแนวทางในการแก้ไขปัญหาสนามบินภายในประเทศ โดยเฉพาะปัญหาสนามบินร้าง ว่า บางกอกแอร์เวย์เสนอที่จะเข้ามาบริหารสนามบินทั้งหมด  28 แห่ง เพราะต้องนำสนามบินที่ทำกำไรได้มากมาเฉลี่ยกับสนามบินที่ไม่มีเที่ยวบินขึ้นลง ซึ่งมีอยู่ 140 แห่ง ส่วนการจะให้เอกชนเข้ามาบริหารเฉพาะสนามบินร้างจะเป็นไปได้หรือไม่  คงต้องไปดูในรายละเอียดต่าง แต่เรื่องการกำหนดอัตราค่าบริการต่างๆภาครัฐจะต้องเป็นผู้ควบคุม  เพราะจะเป็นการจ้างเอกชนเข้ามาบริหารเท่านั้น 
ส่วนกรณีที่การบินไทยจะยกเลิกเที่ยวบินภาย ในประเทศที่ขาดทุนนั้น ได้ให้การบินไทยสรุปตัวเลขต้นทุนและจำนวนผู้โดยสารในเที่ยวบินที่จะยกเลิก  เพื่อเปรียบเทียบให้เห็นข้อเท็จจริงและนำมาเสนอภายในวันที่ 10 ก.พ.  นี้  ก่อนที่จะนำเข้าสู่ที่ประชุม ครม.เศรษฐกิจในวันที่ 22 ก.พ.นี้
“จะให้เอกชนเข้ามาบริหารสนามบินทั้งหมดน่าจะเป็นไปได้ยาก แต่จะต้องไปดูว่ากฎระเบียบเปิดช่องให้ดำเนินการได้อย่างไรบ้าง แต่จะต้องเปิดกว้างให้กับเอกชนทุกรายที่สนใจสามารถที่จะยื่นข้อเสนอเข้ามาได้  ไม่ได้ให้สิทธิ์กับบางกอกแอร์เวย์เพียงรายเดียว" นายโสภณกล่าว